Korporativne komunikacije i marketing

Av. V. Holjevca 10

Zagreb 10002

Tel: 01 6450 406

Fax: 01 6452 406

**PRIOPĆENJE ZA MEDIJE**

**INA uručila donaciju SOS Dječjem selu Hrvatska**

**Zagreb, 23. prosinca 2019. – Danas je INA u SOS Dječjem selu Lekenik uručila donaciju SOS Dječjem selu Hrvatska u iznosu od 150.000 kn za podršku rada SOS Zajednica mladih.**

Donaciju je g. Mariju Čoviću, direktoru SOS Dječjeg sela Lekenik uručio g. Damir Butković, direktor Rafinerije nafte Sisak koji je tom prilikom izjavio: „*Ovo razdoblje godine je vrijeme darivanja, a to nas je potaknulo da ponovno našim prijateljima iz SOS Dječjeg sela Hrvatska izmamimo osmijeh na lice. Današnjom donacijom, INA želi još jednom skrenuti pažnju na njihovo vrijedno djelovanje te potaknuti i druge subjekte da potpomognu njihov rad te na taj način pruže potporu onima kojima to najviše treba i uljepšaju im svakodnevnicu.“*

Zahvalivši na donaciji g. Mario Čović, direktor SOS Dječjeg sela Lekenik je rekao: *„Dugogodišnje partnerstvo Ine i SOS Dječjeg sela Hrvatska od velike je važnost za osiguranje kvalitetnih uvjeta za ostvarenje brižnog doma za svako dijete – naše temeljne misli vodilje. Zahvalni smo što je ove godine INA prepoznala potrebe naših mladih osoba pred kojima su veliki izazovi u pripremi za samostalni život. Ulaganjem u njihovu budućnost, razvoj vještina i znanja te u zajedništvu s Inom pomoći ćemo im da postanu samostalni i vrijedni članovi društva.“*

Suradnju s SOS Dječjim selom Hrvatska INA je započela 2010. godine te ju kontinuirano ostvaruje kroz različite projekte i inicijative, godišnje donacije i akcije INA Kluba volontera.

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od više od 500 maloprodajnih mjesta u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: pr@ina.hr